REPUBLIKA HRVATSKA

**VUKOVARSKO-SRIJEMSKA ŽUPANIJA**

 **GRAD ILOK**

 32236 Ilok, Trg N. Iločkog 13

 tel./fax: (032) 592-950, 592-966

 OIB: 83038408398

KLASA: 112-03/20-01/03

URBROJ: 2196/02-03/1-20-3

Ilok, 18. rujna 2020. godine

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA PRIJAVLJENIH NA OGLAS ZA PRIJAM U RADNI ODNOS NA ODREĐENO VRIJEME U GRAD ILOK NA RADNO MJESTO**

**VODITELJA PROJEKTA INTELLIGENT ENERGY MANAGEMENT AND RENEWABLE ENERGY SOURCES PROMOTION- INER**

Za kandidate prijavljene na oglas za prijam u službu na određeno vrijeme za radno mjesto voditelja projekta „**INTELLIGENT ENERGY MANAGEMENT AND RENEWABLE ENERGY SOURCES PROMOTION- INER**“ koji ispunjavaju formalne uvjete natječaja provest će se testiranje radi prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

**I. TESTIRANJE:**

**Pravni i drugi izvori za pripremanje kandidata za testiranje:**

1. Zakon o lokalnoj, područnoj (regionalnoj) samoupravi (“Narodne novine” broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19)

2. Statut Grada Iloka (“Službeni vjesnik” Vukovarsko-srijemske županije broj: 11/13, 4/18, 9/19, 4/20)

3. pisano testiranje za poznavanje programa prekogranične suradnje na engleskom jeziku, te poznavanje aktivnosti i procedura provedbe projekata prekogranične suradnje

Izvor za pripramu testiranja:

* <https://www.interreg-hr-ba-me2014-2020.eu/>
* <https://www.interreg-hr-ba-me2014-2020.eu/for-our-projects/implementing-documents/>

**II. INTERVJU**

S kandidatima koji su ostvarili najmanje 50% bodova na pisanom testiranju i provjeri praktičnog rada provest će se intervju.

Za svaki dio testiranja kandidatima se dodjeljuje određeni broj bodova od 1 do 10.

Nakon prethodne provjere znanja i sposobnosti kandidata povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata povjerenstvo dostavlja Pročelnici koja će potom donijeti odluku o prijmu u radni odnos.

**NAČIN PROVEDBE TESTIRANJA:**

* Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas te joj se dostavlja pisana obavijest u kojoj se navode razlozi zbog kojih se ne smatra kandidatom prijavljenim na oglas.
* Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa.
* Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Oglas.
* Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
* Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.
* Kandidatima će biti podijeljeno 10 pitanja za provjeru znanja iz naprijed navedenih izvora koji se objavljuju na službenim web stranicama Grada Iloka.
* Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.
* Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
* Pisano testiranje traje maksimalno 60 minuta.
* Intervju se provodi samo s kandidatima koji su ostvarili najmanje 50% (najmanje 5 bodova) na provedenom testiranju iz svakog područja.
* Povjerenstvo za provedbu Oglasa za prijam u radni odnos kroz intervju s kandidatima utvrđuje snalažljivost, sposobnost i motivaciju za rad u Gradu Iloku. Rezultati intervjua boduju se od 1 do 10 bodova.
* Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.
* Izvješće o provedenom postupku i rang-listu kandidata Povjerenstvo dostavlja Pročelniku/ci Jedinstvenog upravnog odjela Grada Iloka.
* Pročelnik/ca donosi odluku o prijmu u radni odnos na određeno vrijeme koja se dostavlja kandidatima prijavljenim na Oglas.
* Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu odnosno sklapanja ugovora o radu.

**POZIV NA PRETHODNU PROVJERU ZNANJA I SPOSOBNOSTI S POPISOM OSOBA KOJE ISPUNJAVAJU FORMALNE UVJETE NATJEČAJA BIT ĆE OBJAVLJEN NA WEB STRANICI I NA OGLASNOJ PLOČI GRADA ILOKA.**

 Službenica ovlaštena za

privremeno obavljanje poslova

 Pročelnika Jedinstvenog

upravnog odjela

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Đurđica Tilović, dipl.oec.